CELEX: C2005/143/33
Language: da
Date: 2005-06-11 00:00:00
Title: Sag C-142/05: Anmodning om præjudiciel afgørelse forelagt ved kendelse afsagt den 21. marts 2005 af Luleå tingsrätt i sagen anklagemyndigheden mod Percy Mickelsson og Joakim Roos

11.6.2005   
            
            
               DA
            
            
               Den Europæiske Unions Tidende
            
            
               C 143/23
            
         Anmodning om præjudiciel afgørelse forelagt ved kendelse afsagt den 21. marts 2005 af Luleå tingsrätt i sagen anklagemyndigheden mod Percy Mickelsson og Joakim Roos
   (Sag C-142/05)
   (2005/C 143/33)
   Processprog: svensk
   Ved kendelse afsagt den 21. marts 2005, indgået til Domstolens Justitskontor den 24. marts 2005, har Luleå tingsrätt i sagen anklagemyndigheden mod Percy Mickelsson og Joakim Roos forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               
                           a)
                        
                        
                           Er artikel 28-30 EF til hinder for nationale bestemmelser, som indeholder forbud mod anvendelse af vandscootere andetsteds end på offentlige vandveje eller vandområder, med hensyn til hvilke de lokale myndigheder har meddelt tilladelse til anvendelse af vandscootere i henhold til den svenske bekendtgørelse om vandscootere?
                        
                     
                           b)
                        
                        
                           I modsat fald, er artikel 28-30 EF til hinder for, at en medlemsstat anvender sådanne bestemmelser på en sådan måde, at anvendelse af vandscootere forbydes selv i vandområder, som endnu ikke har været genstand for de lokale myndigheders undersøgelse med henblik på at fastslå, hvorvidt der kan meddeles tilladelse til sejlads med vandscootere i området eller ej?
                        
                     
         
               2.
            
            
               Er Europa-Parlamentets og Rådets direktiv 2003/44/EF (1) om ændring af direktiv 94/25/EF om indbyrdes tilnærmelse af medlemsstaternes love og administrative bestemmelser om fritidsfartøjer til hinder for sådanne nationale bestemmelser om forbud mod anvendelse af vandscootere, som er nævnt ovenfor?
            
         
      (1)  Af 16.6.2003, EUT L 214 af 26.8.2003, s. 18.